Lolland-Falsters Stifts-Tidende, 1844-10-07
Efterat den store Masse af Deeltagere, som paa alle Sider var omringet af en umaadelig Folkeskare, havde afsunget en af Procurator og Borgerrepræsentant Søren Hansen forfattet Sang, udbragte Hs. Kgl. H. Kronprindsen, som Stiftets Gouverneur, et Længe leve!" for Deres Majestæter, som ledsagedes af Fanfarer og et nidobbelt jublende Hurra. Hs. Maj. Kongen tolkede derpaa med en saa stærk og kraftig Stemme, at den kunde høres endog af de Fjerneststaaende sin og Hs. Maj. Dronningens Tak for den dem bragte Hylding, idet han forsikkrede, at han, glad ved mange dyrebare Erindringer fra denne Stad, og lykkelig ved det nye Beviis paa dens Jndvaaneres Hengivenhed og Kjærlighed, Jntet skulde undlade for at gjøre dem saa lykkelige, som det stod i hans Magt, og til Slutning ønskede Held og Velsignelse over hver dens Jndvaaner og navnligen over alle dens brave Borgere. Denne Hs. Maj. Tale besvaredes atter med Jubel, hvorpaa hele Toget drog tæt forbi Hs. Majestæt, og Faklerne derefter kastedes til et stort Baal paa den grønne Plaine paa den anden Side af Parken, omkring hvilket Musikcorpserne og Fanerne samlede sig, imedens Folkemassen omringede Bassinet. Da Baalet næsten var udbrændt, samledes alle Fanebærerne, som ordnedes i Rækker med Tre- og Tre med det borgerlige ridende Corps's Standard, Borgervæbningens Fane og det gamle Skytte laugs Fane i Spidsen, hvorpaa fulgte de forskjellige Laugsfaner, osv., og Toget drog nu under fuld Musik, ført af Hs. Kgl. Hhd. Kronprindsen ud af Haven til Stadens Torv, hvor Hs. Kgl. Hbd. endnu engang takkede for den Deres Majestæter viste Hylding og udbragte et Længe leve!" for Odense Borgere, som besvaredes med et under almindelig Jubel optaget Ønske for Kronprindsen, hvem hele Toget ledsagede tilbage til Slottet, hvor det tog Afskeed med ham ved et nidobbelt jublende Hurra. Uagtet den store Folkeskare, som var samlet, foregik Alt med den største Orden. - Jdag Kl. 10 er H. M. Kongen efter Jndbydelse af H. K. H. Kronprindsen afreist til Frederiksgave, men ventes hertil igjen i Aften. Jmorgen agter H. M. at bivaane Aabningen af den over Aaen opførte skjønne Jernbro, den første i Danmark, og paa Mandag Morgen agte D. Maj. at fortsætte deres Reise. (O. Th. Av.)J Betænkningen over Udkastet til en Anordning angaaende Trykkefriheden har Comiteen (J.C. Larsen, Jespersen, Køster, Holst, Tag Müller; Referent, J. C. Larsen, foreslaaet: at det forelagte Lovudkast indtil videre ikke maatte udkomme som Lov, men at det maatte blive underkastet en omhyggeligere yderligere Revision, og herved saadanne Forandringer blive foretagne i dets Bestemmelser, at det kunne komme til at tilfredsstille Fordringerne til en god og liberal Presselov, samt at det, efter at have modtaget en saadan Revision, atter forelægges Provindsialstændernes næste Forsamling til allerunderdanigst Betænkning. - For det Tilfælde, at Hs. Maj. ikke maatte finde Anledning til at opfylde denne allerunderdanigste Begjæring, men skulde beslutte sig til at lade Udkaster erholde Lovskraft, uden paa ny at lade Provindsialstænderne det forelægge, foreslaaer Comiteen: at Forsamlingen paa det indstændigste vilde udbede af Hs. Maj., at Udkastet ikke saaledes emanerer som Lov, forinden det i det mindste har modtaget saadanne væsentlige Modificationer, at Pressens nu værende Vilkaar, der allerede kun ere lidet tilfredsstillende, ikke blive forringede, men snarere forbedrede ved den nye Lov, til hvilke Modificationer først og fornemmelig maatte henregnes den, at det foreløbige Gjennemsyn aldeles afskaffes. - Endelig foreslaaer Comiteen, at Forsamlingen for begge Tilfælde vilde indstille følgende Forslag om Forandringer i og nærmere Bestemmelser af de enkelte Paragrapher til Hs. Majestæts nærmere Overveielse. - (Da det er afgjort, at denne Sag paa Grund af Forsamlingens nærforestaaende Slutning ikke vil blive foretagen, har Comiteen ikke tilføiet de specielle Jnd stillinger.)